אברהם יוסף פינקיס

אברהם יוסף פינקיס (ברומנית: Avram Iosef Pinchis) היה מהנדס יהודי רומני שפעל רבות לקידום מעמד המהנדסים ברומניה של תחילת המאה ה-20. הוא היה בין המהנדסים הרומנים הראשונים שקיבלו את הכשרתם הטכנולוגית ברומניה.

 קורות חיים 
אברהם יוסף פינקיס נולד ברומניה בשנת 1880 למשפחה יהודית.

בשנת 1905 סיים את הלימודים לקבלת תואר מהנדס ב"בית הספר הלאומי לגשרים וכבישים" בבוקרשט.SCOALA POLITECHNICĂ DIN BUCUREŞTI - aniversarea a 75 ani de invăţământ technic in Romănia, 1931

עם סיום לימודיו התיישב בעיר גאלאץ והתחיל לעבוד במחלקת התחזוקה של חברת הרכבות הרומנית בתפקיד סגן מנהל מחלקה בדרגה IV ובשנת 1912 הועלה לדרגה III.BULETINUL S0CIETĂŢll POLlTEHNICE PARTEA ADMINISTRATIVĂ Anul XXVIII. No. 9. Septembrie 1912 עם פרוץ מלחמת העולם הראשונה גויס לצבא הרומני כמפקד שאינו קצין בחיל ההנדסה. בסיום המלחמה חזר לתפקידו בחברת הרכבות הרומנית וב-1 בינואר 1928 קודם לתפקיד מפקח טכני ראשי דרגה II. ב-1 באוקטובר 1928 התפטר משירות המדינה ועבר למגזר הפרטי כיבואן בלעדי של יריעות ביטומניות לבידוד מתקנים תעשייתיים.

אברם יוסף פינקיס נפטר בשנת 1933 בבוקרשט. השאיר אחריו אישה ושלושה ילדים.

 הפעילות למען קידום מעמד המהנדס ברומניה 
בסוף המאה ה-19, רכשו רוב המהנדסים הרומנים את השכלתם בגרמניה, אוסטריה וצרפת. התשתיות הלאומיות, כגון כבישים ומסילות ברזל, הוקמו ותחוזקו על ידי חברות אוסטריות גרמניות ובריטיות. מסילת הרכבת הראשונה שנבנתה ותוכננה על ידי מהנדסים רומנים נחנכה בשנת 1881. באותה שנה הוקמו ארגון המהנדסים הראשון ברומניה, "החברה הפוליטכנית" (ברומנית: Societatea Politehnica) (רומ') ו"בית הספר הלאומי לגשרים וכבישים" להכשרת מהנדסים בתחומי האורבניזם, הבנייה, הכרייה, סלילת כבישים, הקמת גשרים ומסילות ברזל, הפקת ועיבוד הנפט ועוד, שקיבל הכרה בינלאומית בשנת 1890. בשנת 1891 נחקק "חוק מצבת כוח האדם הטכני" (ברומנית: Legea corpului tecnic) להסדרת תנאי העבודה והקידום של המהנדסים בשירות הציבורי, אשר החליף את התקנון שהיה בתקוף משנת 1862.

האגודה הכללית של המהנדסים ברומניה, (ברומנית: Asociaţia Generala a Inginerilor din România (AGIR)), שהוקמה בשנת 1918, שמה לה למטרה לשפר את תנאי עבודתם וקידומם של המהנדסים בשירות הציבורי על ידי הכנסת שינויים בחוק מצבת כוח האדם הטכני, שעודכן בפעם האחרונה בשנת 1912.Buletinul Societati Politehnice 1912 Partea tehnica pg.41

אברהם יוסף פינקיס לקח חלק פעיל במאבק זה על ידי קידום יוזמות והגשת הצעות שאת תוכנן פרסם באופן שוטף בעלון האגודה שהתחיל להופיע בשנת 1919. אותן יוזמות והצעות הוגשו על ידו גם לוועדה שהוקמה בשנת 1919 לצורך בחינת דרכים להגנה על תואר המהנדס וניסוח טיוטה לשינוי החוק המגדיר את הדרישות המעניקות את הזכות לשאת את התואר מהנדס ולעסוק במקצועות ההנדסה.

בין השנים 1920 - 1922, פרסם ב"עלון האגודה הכללית של המהנדסים ברומניה" מאמרים בנושא ההגנה על תואר המהנדס ובעיית המהנדסים בשירות הציבורי.Buletinul Asociaţiunei Generale a Inginerilor din Romania, Anul IV. - No. 1-2, Ianuarie-Februarie 1922

מאמרים בעלי אופי עיוני שפרסם ב"עלון החברה הפוליטכנית" הורחבו ויצאו לאור צורת ספרים, ביניהם מאמרים הדנים בשיפור רשת מסילות הברזל ברומניה, בהיסטוריה של מסילות הברזל הבריטיות, בוועדות הגישור באנגליה להסדרת סכסוכים בין מעסיקים לעובדים ובתואר המהנדס.

הערות שוליים

קטגוריה:גאלאץ: אישים
קטגוריה:מהנדסים יהודים רומנים
קטגוריה:ילידי 1880
קטגוריה:נפטרים ב-1933